Nämmer aso aa, öpper Serniger chääm uf d Idee, übere Kantuu Glaris z schriibe. Zwar wüssemer, as sich di meischte Tüütsche sälte für öppis inträssiered, wo hinderem «Zürichersee» passiert, aber es chänt ja sii. Aso wüürer «Glarus» iigii, und dä chäämed nullkomaplötzli mee as sächs Miliuune Biiträäg uf sine Kompiuter, aso öppä füfzächehundertachzg Schtugg pro Iiiwoner vum Kantuu. Etz möster nu nuch di schläuschte usefische, und schu hetter ä Dissertaziuu binenand.